Document ID: 32004D0813

KOMISJONI OTSUS,
7. detsember 2004,
millega võetakse vastavalt nõukogu direktiivile 92/43/EMÜ vastu Atlandi biogeograafilises piirkonnas asuvate ühenduse tähtsusega alade loetelu
(teatavaks tehtud numbri K(2004) 4032 all)
(2004/813/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta, (1) eriti selle artikli 4 lõike 2 kolmandat lõiku,
ning arvestades järgmist:
(1)(2)(3)(4)(5)(6)(7)(8)(9)(10)(11)
Direktiivi 92/43/EMÜ artikli 1 punkti c alapunktis iii nimetatud Atlandi biogeograafiline piirkond hõlmab täielikult Iirimaad, Hollandit ja Ühendkuningriiki ning osaliselt Belgiat, Taanit, Prantsusmaad, Saksamaad, Portugali ja Hispaaniat, nagu on täpsustatud biogeograafilisel kaardil, mille direktiivi artikli 20 kohaselt moodustatud elupaikade komitee kiitis heaks 23. oktoobril 2000. aastal.Kooskõlas direktiivi artikli 4 lõikega 1 on asjaomased liikmesriigid ajavahemikus 2002. a märtsist 2004. a juulini edastanud komisjonile loetelu selle piirkonna aladest, mis võivad direktiivi 92/43/EMÜ artikli 1 tähenduses kuuluda ühenduse tähtsusega alade hulka.Väljapakutud alade loetelude juurde oli lisatud teave iga ala kohta Natura 2000 vormil, mis on kehtestatud komisjoni 18. detsembri 1996. aasta otsusega 97/266/EÜ (2).Selle teabe hulka kuulub kõnealuse liikmesriigi esitatud ala kõige uuem ning kindlapiirilisem kaart, ala nimi, asukoht ja ulatus ning direktiivi 92/43/EMÜ III lisas esitatud kriteeriumide rakendamisel saadud andmed.Kokkuleppel iga asjaomase riigiga on komisjon koostanud esialgse nimekirja, milles on nimetatud ka alad, kus asuvad esmatähtsad looduslikud elupaigatüübid või esmatähtsad liigid, ning selle põhjal tuleks vastu võtta ühenduse tähtsusega aladeks valitud alade nimekiri.Direktiivi 92/43/EMÜ artikli 11 kohaselt teostatava seire tulemusel täienevad pidevalt teadmised looduslike elupaigatüüpide ja liikide olemasolu ja leviku kohta. Seetõttu toimus alade hindamine ja valik ühenduse tasandil parima kättesaadava teabe põhjal.Vastavalt Euroopa Ühenduste Kohtu väljakujunenud kohtupraktikale “selleks, et koostada ühenduse tähtsusega alade esialgset loetelu, mille alusel oleks võimalik luua konkreetsete erikaitsealade Euroopa sidus ökoloogiline võrgustik, peab komisjonil olema põhjalik loetelu aladest, mis pakuvad siseriiklikul tasandil ökoloogilist huvi direktiivi eesmärgi seisukohast, milleks on looduslike elupaikade ning loodusliku loomastiku ja taimestiku kaitse. (…) Ainult sel viisil on võimalik saavutada direktiivi 92/43/EMÜ artikli 3 lõikes 1 sätestatud eesmärki, milleks on säilitada või taastada asjaomaste looduslike elupaigatüüpide ja liikide elupaikade soodsat kaitsestaatust nende looduslikul levilal, mis võib paikneda ühenduse piirides kahe või enama riigi territooriumil” (3).Lähtuvalt kättesaadavast teabest ja Euroopa looduskaitse ja bioloogilise mitmekesisuse teemakeskuse ettevalmistatud biogeograafia seminaride raames teostatud ühtsest hindamisest ning liikmesriikidega peetud kahepoolsetest kohtumistest, ei ole mõned liikmesriigid esitanud alasid, mis vastaksid täielikult direktiivis 92/43/EMÜ teatavatele elupaigatüüpidele ja liikidele kehtestatud nõuetele. Seega ei saa järeldada, et käesoleva otsuse II lisas loetletud liikide ja elupaigatüüpide osas oleks võrgustik täielik. Siiski, arvestades viivitusi teabe saamisel ja liikmesriikidega kokkuleppele jõudmisel, leiab komisjon, et tuleks vastu võtta alade esialgne loetelu, mis tuleks läbi vaadata kooskõlas direktiivi 92/43/EMÜ artikli 4 sätetega, käesoleva otsuse II lisas loetletud elupaigatüüpide ja liikide osas, mille suhtes viidatud liikmesriigid ei ole esitanud alasid, mis vastaksid täielikult direktiivi 92/43/EMÜ nõuetele.Võttes arvesse seda, et teadmised nende direktiivi I lisas loetletud looduslike elupaigatüüpide ja II lisas loetletud liikide olemasolu ja leviku kohta, mis esinevad nii territoriaalsetes merevetes kui ka siseriiklikule jurisdiktsioonile alluvates mitteterritoriaalsetes merevetes, on veel mittetäielikud, ei saa kindlalt öelda, kas võrgustik on nende suhtes täielik või ebatäielik. Asjaomased liigid ja elupaigatüübid on loetletud käesoleva otsuse III lisas. Selle tulemusena leiab komisjon, et esialgne loetelu vaadatakse vajaduse korral läbi käesoleva otsuse III lisas loetletud elupaigatüüpide ja liikide osas kooskõlas direktiivi 92/43/EMÜ artikli 4 sätetega.Käesoleva otsuse III lisas on esitatud ka loetelu nimetatud direktiivi muudest I lisas loetletud elupaigatüüpidest ja II lisas loetletud liikidest, mida tuleb teaduslikult uurida.Käesolevas otsuses ettenähtud meetmed on kooskõlas elupaikade komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse I lisas sisalduva loeteluga sätestatakse kooskõlas direktiivi 92/43/EMÜ artikli 4 lõike 2 kolmanda lõiguga esialgne loetelu ühenduse tähtsusega aladest Atlandi biogeograafilises piirkonnas.
Nimetatud loetelu vaadatakse läbi kooskõlas direktiivi 92/43/EMÜ artikliga 4, arvestades liikmesriikide täiendavaid ettepanekuid käesoleva otsuse II ja III lisas täpsustatud teatavate elupaigatüüpide ja liikide kohta.
Artikkel 2
Käesolev otsus on adresseeritud liikmesriikidele.
Brüssel, 7. detsember 2004

Labels: 12
18
20